Zbi rka odločb sodne pr akse  
Zadeva C-4 1 9 / 1 6  
Sabine Simm a Federspiel  
proti  
Provincia autonoma di Bolzano in Equitalia Nord SpA  
(Predlog za sprejetje predhodne odločbe, ki ga je vložilo Tribunale di Bolzano) 
„Predhodno odločanje – Svoboda ustanavljanja in prosti pretok delavcev – Člena 45 in 49 PDEU – 
Vzajemno priznavanje diplom, spričeval in drugih dokazil o formalni medicinski izobrazbi – Direktivi 
75/363/EGS in 93/16/EGS – Plačilo zdravnikov, ki se izobražujejo za specialiste“ 
Povzetek – Sodba Sodišča (tretji senat) z dne 20. decembra 2017 
1. Prosto gibanje oseb – Svoboda ustanavljanja – Svoboda opravljanja storitev – Zdravniki – 
Pridobivanje specialističnih naslovov – Pogoji za izobraževanje – Nacionalna podpora za 
financiranje navedenega izobraževanja, porabljena v drugi državi članici – Podelitev, pogojena 
s tem, da zdravnik specialist, ki je do te podpore upravičen, pet let opravlja poklicno dejavnost na 
ozemlju države članice, ki jo podeli, ali z vračilom 70 % zneska prejete podpore, povečanega za 
obresti – Dopustnost 
(Direktivi Sveta 75/363, člen 2(1)(c), in 93/16, člen 24(1)(c)) 
2. Prosto gibanje oseb – Svoboda ustanavljanja – Omejitve – Nacionalna zakonodaja, ki podelitev 
podpore za financiranje izobraževanja zdravnika specialista, porabljene v drugi državi članici, 
pogojuje s tem, da upravičenec pet let opravlja poklicno dejavnost na njenem ozemlju, ali 
z vračilom 70 % zneska prejete podpore, povečanega za obresti – Nedopustnost – Utemeljitev – 
Varovanje javnega zdravja in finančnega ravnovesja sistema socialne varnosti – 
Presoja nacionalnega sodišča 
(člena 45 PDEU in 49 PDEU) 
1. Člen 2(1)(c) Direktive 75/363/EGS z dne 16. junija 1975 o usklajevanju zakono v in drugih predpisov 
za zdravstvene dejavnosti, kakor je bila spremenjena z Direktivo Sveta 82/76/EGS z dne 26. januarja 
1982 , ter člen 24(1)(c) Direktive Sveta 93/16/EGS o olajšanju prostega gibanja zdravnikov in 
o vzajemnem priznavanju diplom, spričeval in drugih dokazil o formalni izobrazbi, je treba razlagati 
tako, da ne nasprotujeta ureditvi države članice, kakršna je ta iz postopka v glavni stvari, v skladu 
s katero je podelitev nacionalne podpore, namenjene financiranju izobraževanja, ki poteka v drugi 
državi članici in ki vodi do pridobitve naslova zdravnik specialist, pogojena s tem, da zdravnik 
prejemnik svojo poklicno dejavnost v desetih letih po končanju specializacije vsaj pet let opravlja v tej 
prvi državi članici, ali, če tega ne stori, povrne do 70 % zneska prejete podpore, skupaj z obrestmi. 
(Glej točko 31 in točko 1 izreka.) 
SL 
ECLI:EU:C:2017 :997 1 
POVZETEK – ZADEVA C-419/16 
SIMM A FEDERSPIEL 
2. Člena 45 in 49 PDEU je treba razlagati tako, da ne nasprotujeta ureditvi države članice, kakršna je ta 
iz postopka v glavni stvari, v skladu s katero je podelitev nacionalne podpore, namenjene financiranju 
izobraževanja, ki poteka v drugi državi članici in ki vodi do pridobitve naslova zdravnik specialist, 
pogojena s tem, da zdravnik prejemnik svojo poklicno dejavnost v desetih letih po končanju 
specializacije vsaj pet let opravlja v tej prvi državi članici, ali, če tega ne stori, povrne do 70 % zneska 
prejete podpore, skupaj z obrestmi, razen če ukrepi, ki so določeni v tej ureditvi, dejansko ne prispevajo 
k uresničevanju ciljev varovanja javnega zdravja ter finančnega ravnovesja sistema socialne varnosti in 
presegajo to, kar je v zvezi s tem potrebno, kar pa mora presoditi predložitveno sodišče. 
(Glej točko 51 in točko 2 izreka.) 
ECLI:EU:C:2017 :997 2